**Csongrád Város Jegyzőjétől „M”**

Száma: Pü/31-3/2022.

Témafelelős: Kruppa István irodavezető

Hanyecz Adrienn adócsoport vezető

**ELŐTERJESZTÉS**

**Csongrád Városi Önkormányzat Képviselő-testületének**

**2022. november 24-ei ülésére**

**Tárgy:** Újhelyi adórendelet megalkotására javaslat

Tisztelt Képviselő-testület!

A Képviselő-testület 2022. október 27-ei ülésén elfogadta a 2023. évi helyi adók módosítására vonatkozó előterjesztést. A határozatnak megfelelően a helyi adókról szóló 18/2014. (XI.17.) önkormányzati rendelet módosításra, illetve új adórendelet megalkotására teszek javaslatot a jelen előterjesztéshez csatolt rendelet-tervezet szerint. A rendeletben piros színnel jelöltük a módosításokat és kiegészítéseket.

A módosítások lényege összefoglalva:

1. A kommunális adó vonatkozásában a garázsok adója 3.000 Ft-ról 6.000 Ft (adótárgy)/évre változik.
2. A 70 éven felüliek adómentessége, ha 65 évesnél fiatalabb személy nem él a közös háztartásban és nem is jegyeztek be ilyen személyt a lakcímnyilvántartásban, egy ingatlanra korlátozódik, arra, amelyben állandó lakosként életvitelszerűen tartózkodik.
3. A kisvállalkozások iparűzési adómentessége 2 millió Ft vállalkozási szintű adóalapról 1,5 millió Ft vállalkozási szintű adóalapra változik.
4. Javasolom az idegenforgalmi adóra vonatkozó rész 10/A. §-ának hatályon kívül helyezését, mivel 2023. január 1-jétől a helyi adókról szóló törvény 7. §-a kiegészül egy k) ponttal, melyben az önkormányzatok adó-megállapítási jogát korlátozzák, miszerint a szálláskezelő szoftver használatán túl egyéb nyilvántartás-vezetési kötelezettséget nem írhatnak elő az önkormányzatok.

A helyi rendeletünk a tartózkodás utáni idegenforgalmi adó megállapításához bejelentő lap kitöltését teszi jelenleg kötelezővé, mely 2023. január 1-jétől a magasabb szintű jogszabállyal ellentétes.

1. Új adónemként a telekadóra vonatkozó részt a rendelet-tervezet tartalmazza.

A rendelet-módosítással mintegy 15 millió Ft többletbevétel prognosztizálható.

2

A helyi adórendelet módosításával kapcsolatban 2022. október 17-én a Városháza Galéria alatti kistárgyaló termében a Képviselő-testületi tagokkal egyeztető megbeszélést tartottam, amelyen részt vett a Csongrád Megyei Kereskedelmi és Iparkamara Csongrád Városi Elnökségének elnöke is.

**Előzetes hatásvizsgálat** *(A jogalkotásról szóló 2010. évi CXXX. törvény 17. §-a alapján)* **a helyi adókról szóló önkormányzati rendelet megalkotásához.**

1. a.) ***A helyi adórendelet egységes szerkezetben történő módosításának, illetve ezek alapján az új adórendelet megalkotásának társadalmi, gazdasági hatása.***

Az adórendelet megalkotására az éves költségvetési előirányzat meghatározása, a bevételek tervezhetősége szempontjából, valamint a helyi szabályozás egységes alkalmazása miatt kerül sor.

b.) ***Környezeti, egészségügyi hatása****.*

Nem releváns.

c.) ***Az új adórendelet adminisztratív terheket befolyásoló hatása*.**

Az általános ügymenetbe beletartozik, így jelentős többletterhet nem jelent a hivatal számára.

**2. A rendelet megalkotásának szükségessége, a jogalkotás várható következménye**.

A jogalkotásról szóló törvényben előírt kötelezettségek miatt, és a bevételek tervezhetősége miatt volt szükséges az új rendelet megalkotása. Az intézkedéssel a rendelet áttekinthetősége, valamint a kommunális adó és az iparűzési adó vonatkozásában többletbevétel várható. A telekadó bevezetésével a telek beépítésének szorgalmazása, illetve többletbevétel elérése a cél.

**3. A jogszabály alkalmazásához szükséges személyi, szervezeti, törvényi és pénzügyi feltételek**.

A rendelet-tervezetet a Városgazdasági, Ügyrendi- és Összeférhetetlenségi Bizottság ülésén tárgyalja, a bizottsági döntésről a bizottsági elnök a Képviselő-testületet tájékoztatja**.**

*A jogszabály várható következményei, különösen:*

A helyi adóbevételek várhatóan növekednek a rendelet elfogadásával. A rendelet végrehajtásához a személyi, szervezeti és pénzügyi feltételek rendelkezésre állnak.

Kérem az előterjesztésben foglaltak megvitatását és a rendelet-tervezet elfogadását.

Csongrád, 2022. november 14.

Dr. Juhász László

jegyző

**Csongrád Városi Önkormányzat Képviselő-testülete**

**…/2022. (…..) önkormányzati rendelete**

**a helyi adókról**

Csongrád Városi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában, valamint a helyi adókról szóló 1990. évi C. törvény 1.§ (1) bekezdésében kapott felhatalmazás alapján, az Alaptörvény 32. cikk (1) bekezdés h) pontjában meghatározott feladatkörében eljárva a következőket rendeli el:

**1. Általános rendelkezések**

**1.§** (1) A rendeletben foglalt szabályok a helyi adókról szóló 1990. évi C. törvényben (a továbbiakban: Htv.) meghatározott adóalanyokra és adótárgyakra terjednek ki. A jelen rendeletben nem szabályozott kérdésekben a mindenkori hatályos Htv., az adózás rendjéről és az adóigazgatási rendtartásáról szóló törvényekben foglaltak az irányadók.

(2) Csongrád Város Önkormányzatának Képviselő-testülete a Htv. 1. § (1) bekezdése és a 6. §-a alapján az alábbi adókat vezeti be:

a) építményadó,

b) telekadó

c)magánszemélyek kommunális adója

d) idegenforgalmi adó

e) helyi iparűzési adó

(3) A rendelet hatálya Csongrád város illetékességi területére terjed ki.

(4) Az e rendelet szerinti bevallási és bejelentési kötelezettségek elektronikus úton történő teljesítésére, illetve egyéb eljárási cselekmények elektronikus úton történő elvégezhetőségére az elektronikus ügyintézés és a bizalmi szolgáltatások általános szabályairól szóló 2015. évi CCXXII törvény, valamint az adóigazgatási rendtartásról szóló 2017. évi CLI. törvény rendelkezései irányadóak.

1. **Egyes adókra vonatkozó rendelkezések**
2. **Építményadó**

**2. §** Az adó alapja az építmény m2-ben számított hasznos alapterülete.

**3.§** (1) Az adó mértéke - a (2) bekezdésben foglaltak kivételével – 180,- Ft/év, az adóalap minden egész m2-e után.

(2) Az adó évi mértéke 800,- Ft/év/m2 a Körös-toroki üdülőterületen lévő építmények után.

**4. §** (1) Mentes az adó alól

a)a Körös-toroki üdülőterületen lévő építmények kivételével, minden olyan építmény (épület, épületrész), amely nem vállalkozás célját szolgálja, illetve kommunális adó fizetési kötelezettséggel terhelt,

b)a lakásként és vállalkozás céljára megosztva használt olyan építmény, amely esetében a vállalkozási célú épületrész hasznos alapterülete nem haladja meg a 30 m2-t.

*(2) Az (1) bekezdés szerinti vállalkozás célját szolgáló építménynek minősül az az építmény,*mely haszonszerzési célra, üzletszerű gazdasági tevékenység folytatására szolgál, vagy egyéb módon a vállalkozás célját szolgálja, így különösen: üzlet, műhely, raktár, iroda, étterem, konyha, tároló, gépműhely, üzemcsarnok, irattár, panzió, hűtőház.

**2. Telekadó**

**5.** § Adóköteles a Csongrád Városi Önkormányzat illetékességi területén lévő telek.

**6.§** Az adó alapja a telek, vagy telekrész m2-ben számított területe**.**

**7.§** Az adó mértéke a telek, vagy telekrész m2-ben számított területe után 50,-Ft/m2/év.

**8.§** Mentes a telekadó alól   
a) a magánszemély tulajdonában álló telek (kommunális adó köteles),  
b) az a telek, amelyen építményadó-köteles építmény található, valamint  
c) a külterületen található telek.

**3. Magánszemélyek kommunális adója**

**9. §** (1) Az adó **mértéke** adótárgyanként – ideértve a belterületen önálló helyrajzi számmal rendelkező garázst is - a (2) bekezdésben foglaltak kivételével: 6.000,- Ft/adótárgy/év.

1. Az adó **mértéke**:

a) az alsóvárosban és a külterületen lévő lakás és nem lakás célú építmény (kivéve b, pont) 3.000,- Ft/adótárgy/év,   
b) a külterületi nem lakáshoz tartozó építmény után, ha tényleges alapterület a 25 m2-t meghaladja 7.200,- Ft/adótárgy/év.

**10. §** (1)Mentes a kommunális adó alól:

a) a külterületen (ideértve a zártkertet) lévő építmény/ek, mely/ek/nek együttes  
 alapterülete a 12 m2-t, a teljes egészében 1960. előtt épült épület/ek,  
 amely/ek együttes alapterülete a 25 m2-t nem haladja meg,

b) a lakóházhoz, lakáshoz tartozó melléképületek,

c) a Körös-toroki üdülőépületek, valamint

d) a nem lakás célját szolgáló épület, épületrész (építményadó fizetési  
 kötelezettség alá eső épület, épületrész).

(2) Mentes a lakóhelyén az az adóalany,

a) aki a saját háztartásában 3 vagy több kiskorú gyermek eltartásáról gondoskodik,

b) aki a 70. életévét betöltötte, vele közös háztartásban 65 évesnél fiatalabb személy nem él, és a lakcím-nyilvántartásba sem jegyeztek be ilyen személyt.

(3) A mentességet az adóalany kérelmére állapítja meg az adóhatóság.  
 A mentesség megszűnését be kell jelenteni.

(4) Az épület korát építési, használatbavételi engedéllyel, illetve ennek hiányában két tanú által megerősített nyilatkozattal is bizonyítani lehet.

**11.§** (1) Kedvezményben részesül az a magánszemély, aki az önkormányzat illetékességi területén kommunális beruházást hajt végre, vagy ilyen beruházás céljára befizetést teljesít, akkor a saját beruházás számlával igazolt ellenértéke a beruházás befejezésének évében, illetőleg a befizetés támogatással csökkentett összege a befizetés évében levonható az adott évben esedékessé vált kommunális adóból.

(2) Ha a kommunális adó éves összege nem éri el az (1) bekezdés szerint levonható összeget, a levonási jog a kommunális beruházás befejezését, illetőleg a befizetést, részletfizetés esetén az utolsó részlet befizetését követő legfeljebb 4 naptári évben esedékes, a beruházással érintett ingatlan után fizetendő kommunális adóval szemben érvényesíthető.

**4. Idegenforgalmi adó**

**12. §** Az önkormányzat illetékességi területén adókötelezettség terheli azt a magánszemélyt, aki nem állandó lakosként legalább 1 vendégéjszakát tölt a város közigazgatási területén.

**13. §** Az adó mértéke személyenként és vendégéjszakánként 400,- Ft.

**5. Helyi iparűzési adó**

**14. §** Adóköteles a Csongrád város közigazgatási területén állandó vagy ideiglenes jelleggel végzett vállalkozási tevékenység. (a továbbiakban iparűzési tevékenység)

**15. §** Az adó éves mértéke az adóalap 2%-a.

**16. §** Adómentes:

(1) **1,5**  millió Ft vállalkozási szintű adóalapot meg nem haladó vállalkozó,

(2) 20 millió Ft vállalkozási szintű adóalapot meg nem haladó háziorvos, védőnő vállalkozó.

**6. Záró rendelkezések**

**17. §** Ez a rendelet 2023. január 01. napján lép hatályba és ezzel egyidejűleg hatályát veszti a helyi adókról szóló 18/2014.(XI.17.) önkormányzati rendelet.

Bedő Tamás sk.

polgármester

Dr. Juhász László. jegyző

**Záradék**:

A rendelet kihirdetésének napja: 2022. ………...

Dr. Juhász László jegyző

Végső előterjesztői indokolás

Csongrád Városi Önkormányzat egységes szerkezetben megalkotta a 18/2014. (XI.17.) szám alatti rendeletét a helyi adókról. Az önkormányzat illetékességi területén kommunális adó, iparűzési adó, építményadó és tartózkodás utáni idegenforgalmi adó bevezetésére került sor. Az alaprendelet módosítására több alkalommal is sor került. Utoljára a Képviselő-testület 2022. október 27-én tárgyalta a helyi adók módosítására irányuló napirendet és 192/2022. (X.27) sz. határozatával döntött a rendelet módosítására irányuló polgármesteri javaslatról és új adóként a telekadó bevezetéséről.

Felkérte a Képviselő-testület a jegyzőt, hogy a helyi adórendelet módosítására és a telekadó bevezetésére irányuló rendeletmódosítás-tervezetet a Képviselő-testület novemberi ülésére terjessze be. Mivel a jelenlegi rendeletünk 2014. évi és a módosítások, melyeket a Képviselő-testület határozattal elfogadott több helyen is érintik a rendeletet (kommunális adónál és iparűzési adónál kedvezmények, mentességek szűkítése), továbbá a jogszabály módosítása miatt is változik rendeletünkben az idegenforgalmi adóra vonatkozó rész és új adónemként a telekadó is bevezetésre kerül, célszerű a módosítások átvezetése után új helyi adókról szóló rendelet megalkotása egységes szerkezetben az önkormányzat illetékességi területén.